Til umsagnar eru nú hjá innanríkisráðuneytinu drög að reglugerð um gerð og búnað ökutækja . Unnt er að senda umsagnir á netfangið [ email protected ] til og með 5. janúar næstkomandi . Breytingin varðar reglugerð um gerð og búnað ökutækja nr. 822 / 2004 og eru með henni innleiddar þrjár gerðir sem sem teknar hafa verið upp í EES-samninginn . Einnig er reglugerðinni breytt með tilliti til 19. gr . EB-reglugerðar nr. 661 / 2009 en þar kemur fram að frá og með 1. nóvember 2014 skuli falla úr gildi 48 nánar tilgreindar eldri gerðir . Þá fela drögin að breytingunum í sér atriði sem Samgöngustofa hefur metið sem svo að tilefni sé til að breyta , svo sem varðandi kröfur um hliðarvörn á vörubílum og eftirvögnum , um breytingar á bíl í rafbíl , skýrari skilgreiningar á upplýsingamerki eða auglýsingaskilti á bílum og fleiri atriði .